CELEX: 32006D0658
Language: hu
Date: 2006-09-29 00:00:00
Title: 2006/658/EK: A Bizottság határozata ( 2006. szeptember 29. ) Horvátországban az előcsatlakozási időszakban a támogatás kezelésének a mezőgazdasággal és vidékfejlesztéssel kapcsolatos előcsatlakozási intézkedéseket végrehajtó szervekre való átruházásáról

30.9.2006   
            
            
               HU
            
            
               Az Európai Unió Hivatalos Lapja
            
            
               L 271/83
            
         
      A BIZOTTSÁG HATÁROZATA
   
   (2006. szeptember 29.)
   Horvátországban az előcsatlakozási időszakban a támogatás kezelésének a mezőgazdasággal és vidékfejlesztéssel kapcsolatos előcsatlakozási intézkedéseket végrehajtó szervekre való átruházásáról
   (2006/658/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az előcsatlakozási stratégia keretében a csatlakozni szándékozó országoknak nyújtandó támogatás összehangolásáról és a 3906/1989/EGK rendelet módosításáról szóló, 1999. június 21-i 1266/1999/EK tanácsi rendeletre (1) és különösen annak 12. cikke (2) bekezdésére,
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló, 1999. június 21-i 1268/1999/EK tanácsi rendeletre (2) és különösen annak 4. cikke (5) és (6) bekezdésére,
   mivel:
   
               (1)
            
            
               A Bizottság a 2006. február 8-i C(2006) 301 határozatával jóváhagyta a horvátországi vidékfejlesztési programot 1268/1999/EK rendelet 4. cikkének (5) és (6) bekezdésével összhangban.
            
         
               (2)
            
            
               A horvát kormány és az Európai Közösség nevében eljárva a Bizottság 2005. december 29-én aláírta a Sapard-program végrehajtásának technikai, jogi és közigazgatási kereteit meghatározó többéves finanszírozási megállapodást (a továbbiakban: MAFA).
            
         
               (3)
            
            
               A Horvát Köztársaság értesítette a Bizottságot a megállapodás 2006. április 6-ai megkötéséhez – amely a MAFA hatálybalépésének időpontja – szükséges valamennyi belső eljárás befejezéséről.
            
         
               (4)
            
            
               Az 1266/1999/EK rendelet úgy rendelkezik, hogy az említett rendelet 12. cikkének (1) bekezdésében említett előzetes jóváhagyás követelményétől el lehet tekinteni a nemzeti és ágazati program/projekt-kezelési képesség, továbbá a közpénzekre vonatkozó pénzügyi ellenőrzési eljárások és rendszerek eseti elemzése alapján. A Bizottság 2222/2000/EK rendelete (3) rendelkezik az említett elemzés elvégzésének részletes szabályairól.
            
         
               (5)
            
            
               A horvát illetékes hatóság a Mezőgazdasági, Erdészeti és Vízgazdálkodási Minisztériumnak egy szervezeti egységét, a Mezőgazdasági Piaci és Strukturális Támogatás Igazgatóságát nevezte ki Sapard-ügynökségnek. Ez a következő intézkedések végrehajtásáért lesz felelős: C(2006) 301 határozattal jóváhagyott vidékfejlesztési programban meghatározott 1. számú: „Beruházások a mezőgazdasági üzemekbe” és a 2. számú: „A mezőgazdasági és halászati termékek feldolgozásának és forgalmazásának fejlesztése” intézkedésért; a Sapard-program végrehajtásának keretében elvégzendő pénzügyi feladatok ellátására a Pénzügyminisztériumon belül működő Nemzeti Alapot jelölték ki.
            
         
               (6)
            
            
               Az 1266/1999/EK és a 2222/2000/EK rendelet alapján a Bizottság elemezte a nemzeti és ágazati program/projekt-kezelési képességet, valamint a közpénzekre vonatkozó pénzügyi ellenőrzési eljárásokat és rendszereket, és arra a következtetésre jutott, hogy a fenti intézkedések végrehajtását tekintve Horvátország betartja a 2222/2000/EK rendelet 4–6. cikkének és a rendelet mellékletének rendelkezéseit, valamint az 1266/1999/EK rendelet mellékletében megállapított minimumkövetelményeket.
            
         
               (7)
            
            
               A Sapard-ügynökség különösen sikeresen teljesítette a következő, kulcsfontosságú akkreditációs kritériumokat: írásbeli eljárások, a hatáskörök elválasztása, a projekt előtti jóváhagyás és a kifizetés előtti ellenőrzés, kifizetési eljárások, számviteli eljárások és belső ellenőrzés.
            
         
               (8)
            
            
               2006. március 14-én a horvát hatóságok benyújtották a támogatásra jogosult kiadások jegyzékét a MAFA B. szakasza 4. cikkének (1) bekezdésével összhangban. E jegyzéket a 2006. július 11-i levéllel részben módosították. A Bizottságnak határozatot kell hoznia e tekintetben.
            
         
               (9)
            
            
               A Pénzügyminisztérium Nemzeti Alapja kielégítően alkalmazta a horvátországi Sapard-program végrehajtásának keretében elvégzendő pénzügyi feladatok ellátására vonatkozó következő kritériumokat: ellenőrzési nyomvonal, pénztárkezelés, pénzeszközök fogadása, a Sapard-ügynökségnek történő kifizetések és belső ellenőrzés.
            
         
               (10)
            
            
               Ezért helyénvaló eltekinteni az 1266/1999/EK rendelet 12. cikkének (1) bekezdésében említett előzetes jóváhagyás követelményétől, és a támogatás kezelését helyénvaló decentralizált alapon a horvátországi Sapard-ügynökségre és Nemzeti Alapra átruházni.
            
         
               (11)
            
            
               Mivel azonban a Bizottság által az 1. számú: „Beruházások mezőgazdasági üzemekbe” és a 2. számú: „A mezőgazdasági és halászati termékek feldolgozásának és forgalmazásának fejlesztése” intézkedés tekintetében elvégzett vizsgálatok egy olyan rendszeren alapulnak, amely nem minden vonatkozó eleme tekintetében teljesen működőképes, helyénvaló a Sapard-program igazgatását a Sapard-ügynökségre és a Pénzügyminisztérium Nemzeti Alapjára a 2222/2000/EK rendelet 3. cikke (2) bekezdésével összhangban ideiglenesen átruházni.
            
         
               (12)
            
            
               A Sapard-program igazgatásának teljes átruházása csak a rendszer kielégítő működésének biztosítását célzó további vizsgálatok elvégzését követően, és azután történhet meg, hogy a támogatás kezelésének a Mezőgazdasági, Erdészeti és Vízgazdálkodási Minisztérium alá tartozó Sapard-ügynökségre, illetve a Pénzügyminisztérium Nemzeti Alapjára történő átruházására irányuló esetleges bizottsági ajánlásokat végrehajtották.
            
         
               (13)
            
            
               A MAFA A. szakasza 8. cikke (1) bekezdése b) pontja követelményeinek figyelembe vétele céljából, az e határozat szerinti kiadások csak akkor jogosultak közösségi társfinanszírozásra, ha azok a kedvezményezetteknél az e határozat időpontját vagy későbbi kiadásoknál a kérdéses projekt kedvezményezettjévé nyilvánító okirat időpontját követően merültek fel, a megvalósíthatósági és kapcsolódó tanulmányok kivételével, minden esetben azzal a feltétellel, hogy a Sapard-ügynökség e határozat időpontja előtt nem fizetett,
            
         A KÖVETKEZOKÉPPEN HATÁROZOTT:
   1. cikk
   Horvátország mentesül az 1. számú: „Beruházások mezőgazdasági üzemekbe” és a 2. számú: „A mezőgazdasági és halászati termékek feldolgozásának és forgalmazásának fejlesztése” intézkedés tekintetében a projekt-kiválasztás és a szerződéskötés Bizottság általi előzetes jóváhagyásának az 1266/1999/EK rendelet 12. cikkének (1) bekezdésében előírt követelménye alól.
   2. cikk
   A Sapard-program igazgatását ideiglenesen a következőkre ruházzák át:
   
               1.
            
            
               Horvátország Sapard-ügynökségeként a Mezőgazdasági, Erdészeti és Vízgazdálkodási Minisztériumnak a Mezőgazdasági Piaci és Strukturális Támogatás Igazgatósága szervezeti egységére (Avenija grada Vukovara 269D, 10000 Zagreb) C(2006) 301 határozattal jóváhagyott vidékfejlesztési programban meghatározott 1. számú: „Beruházások mezőgazdasági üzemekbe” és a 2. számú: „A mezőgazdasági és halászati termékek feldolgozásának és forgalmazásának fejlesztése” intézkedés végrehajtása céljából;
            
         
               2.
            
            
               A Pénzügyminisztérium Nemzeti Alapjára (Katančičeva 5, 10000 Zagreb) a horvátországi Sapard-program végrehajtásának keretében elvégzendő pénzügyi feladatok ellátása céljából.
            
         3. cikk
   Az e határozat szerinti kiadások akkor jogosultak közösségi társfinanszírozásra, ha azok a kedvezményezetteknél az e határozat időpontját vagy későbbi kiadásoknál a kérdéses projekt kedvezményezettjévé nyilvánító okirat időpontját követően merültek fel, a megvalósíthatósági és kapcsolódó tanulmányok kivételével, minden esetben azzal a feltétellel, hogy a Sapard-ügynökség e határozat időpontja előtt nem fizetett.
   4. cikk
   A Sapard-program keretében egyéni kedvezményezetteknek támogatást odaítélő határozatok sérelme nélkül, a Horvátország által a 2006. június 23-i„Klasa: 910-01/06-01/221, Urbroj: 513-05-06/06-9” számú és a Bizottság által 2006. július 11-én 20627. számon iktatott levéllel módosított, 2006. március 14-i„Klasa: 910-01/05-01/8, Urbroj: 513-05-06/06-28” számú és a Bizottság által 2006. március 21-én 08347. számon iktatott levélben javasolt kiadásokra a támogathatósági szabályok alkalmazandók.
   
      Kelt Brüsszelben, 2006. szeptember 29-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 161., 1999.6.26., 68. o.
   
      (2)  HL L 161., 1999.6.26., 87. o., A legutóbb a 2112/2005/EK rendelettel (HL L 344., 2005.12.27., 23. o.) módosított rendelet.
   
      (3)  HL L 253., 2000.10.7., 5. o.